open-index/open-wikipedia-markdown huggingface dataset:
Pavol Farkaš

**Pavol Farkaš** (* 27. marec 1985, Vráble) je profesionálny slovenský futbalista hrajúci za slovenský klub FC Nitra. Na drese nosí číslo 26 a hráva ako stredový obranca.

Farkaš odštartoval svoju futbalovú kariéru v Nitre, odkiaľ sa v roku 2007 presunul do Petržalky. Po jednej sezóne v klube prestúpil do Vaslui. V roku 2012 odišiel do talianskeho Chieva Verona, odkiaľ v sezóne 2013/14 hosťoval v Ternane. Hral aj za Gabalu, Xanthi a AEL. V roku 2018 sa vrátil do Nitry a v sezóne 2019/20 bol jej kapitánom. 

V júni 2020 v Nitre skončil, keď ho vyhodili noví ukrajinskí majitelia. V júli toho roku podpísal zmluvu s treťoligovým tímom Spartak Myjava. V januári 2021 sa po 12 rokoch vrátil do Petržalky, kde pôsobil do konca sezóny, po ktorej ukončil profesionálnu kariéru. V sezóne 2022/2023 hral za Dolné Obdokovce. Od septembra 2022 pôsobí ako tlmočník slovenského reprezentačného trénera Francesca Calzonu.

## Referncie

## Externé odkazy
* Profil hráča na oficiálnej stránke klubu FC Nitra 
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví obrancovia
Kategória:Hráči FC Petržalka 1898
Kategória:Hráči Chievo Verona
Kategória:Hráči FC Nitra
Kategória:Osobnosti z Vrábeľ
Kategória:Hráči TJ Spartak Myjava
Talang

**Talang** je aktívny stratovulkán, nachádzajúci sa v západnej časti ostrova Sumatra, asi 20&nbsp;km juhovýchodne od mesta Padang. Zaujímavosťou sopky je to, že nemá vrcholový kráter, všetky erupcie sa odohrávali z trhlín na severovýchodnom úbočí. Na svahu sopky sa nachádzajú aj dve jazierka, väčšie z nich má rozmery 1&nbsp;×&nbsp;2&nbsp;km. V 19. storočí bolo zaznamenaných niekoľko menších erupcií, sopka sa neskôr ozvala aj v roku 1963 a naposledy v rokoch 2001, 2005, 2006 a 2007.

## Iné projekty
.

## Externé odkazy
* www.volcano.si.edu  - stratovulkán Talang na Global Volcanism Program 

Kategória:Sopky Indonézie
Kategória:Stratovulkány
Kategória:Aktívne sopky
Mizen Head (polostrov)

thumb|right|240px|Mys Mizen Head na rovnomennom polostrove
**Mizen Head** alebo staršie **Ivagha** (angl. *Mizen Head Peninsula*, resp. *Ivagha Peninsula*, ír. *Carn Uí Néid*) je polostrov vybiehajúci do Atlantického oceánu na juhozápadnom pobreží Írska. Je súčasťou územia grófstva Cork. Mys Brow Head je najjužnejším bodom pevninskej časti ostrova. Na dĺžku meria 27 km, na šírku maximálne 11 km a minimálne 2 km.

## Poloha

Polostrov prebieha v smere severovýchod - juhozápad, od zvyšku pevniny ostrova sa oddeľuje zhruba v línii obcí Durrus na severe a Ballydehob na juhu. Severné pobrežie obmýva záliv Dunmanus Bay, juhozápadné zálivy Dunlough Bay a Barley Cove a južné Keltské more so zálivmi Toormore Bay, Croagh Bay, Skull Harbour a Roaringwater Bay. Pobrežie je značne členité po celej dĺžke s hlboko vrezanými zálivmi a zátokami a viacerými ostrovmi pri pobreží. Najväčšie ostrovy v tesnej blízkosti pobrežia sú Long Island, Castle Island a Horse Island na juhu a Furze Island na severe. Na južnom pobreží okrem toho vybiehajú do mora malé polostrovy zakončené mysmi Mizen Head, Brow Head, Streek Head, Spanish Point, Castle Point a Coosheen Point, na západnom pobreží je to mys Three Castle Head. 

## Reliéf

Povrch polostrova je pomerne členitý, najvyšším bodom je vrch Mount Gabriel (407 m n. m.) v centrálnej časti. Medzi ďalšie významné vrchy patria: Knocknamaddree (312 m n. m.), Mount Corin (286 m n. m.), Knockaughna (268 m n. m.) a Knockaphuca (237 m n. m.).

## Obyvateľstvo

Na polostrove ležia dve mestečká - Ballydehob a Schull, obe na južnom pobreží, okrem nich obce Goleen, Dunmanus, Rossbrin, Toormore a Crookhaven. Polostrovom prechádza turistická magistrála nazývaná Malin to Mizen, ktorá spája najsevernejší bod írskej pevniny (mys Malin Head) s mysom Mizen Head.

Kategória:Polostrovy v Írsku
Watchdog

**Watchdog** (z angl. *strážny pes*) je prevzatý výraz, ktorý sa používa pre označenie činnosti od štátu nezávislých skupín (príp. aj jednotlivcov), ktoré sa venujú verejnej kontrole moci. Ide hlavne o prácu mimovládnych organizácií zameraných na kontrolu zákonnosti postupov štátnych orgánov (prípadne orgánov  územnej samosprávy), ich nečinnosti - v prípadoch, keď by konať mali, prípadne efektívneho využívania verejných prostriedkov - teda financií, z ktorých je financovaný štát, územná samospráva, verejnoprávne inštitúcie a organizácie im podriadené, či od nich závislé. Zriedkavo sa **watchdog** používa aj na označenie samotných organizácií, ktoré sa venujú watchdogovým aktivitám.

Výsledky svojich zistení watchdogové organizácie zvyčajne publikujú buď v snahe vyvolať tlak verejnej mienky na to, aby príslušné úrady začali dôsledne dodržiavať (uplatňovať) zákony, prípadne etické pravidlá, alebo aj v snahe upozorniť na „diery v zákonoch“ - teda neexistenciu právnych noriem, ktorá vedie k eticky neprijateľnému zneužívaniu moci, či verejných prostriedkov.

Správy renomovaných watchdogových organizácií mávajú vysokú odbornú hodnotu a vierohodnosť a bývajú podkladmi aj pre rozhodovanie oficiálnych medzinárodných inštitúcií a orgánov. Medzi najznámejšie patria pravidelné správy Amnesty International. Watchdogové organizácie niekedy slúžia ako arbiter pri posudzovaní sporného uplatňovania etických pravidiel - v tejto úlohe vystupovala napr. organizácia  Article 19, ktorá posudzovala návrh slovenského Tlačového zákona pre Organizáciu pre bezpečnosť a spoluprácu v Európe (OBSE resp. OSCE).

Organizácie označované ako watchdogové sa zvyčajne zameriavajú na poukazovanie na:
* neefektívnosť míňania verejných financií (predaje majetku štátu, či obcí pod cenu, štátne nákupy predražených tovarov, služieb a prác, nekoncepčné prideľovanie dotácií,...) 
* nevyhovujúcu etiku politického života a nedostatočnú politickú kultúru (konflikt záujmov, korupcia, klientelizmus, nedostatočná transparentnosť, kontrola volebného procesu,...) 
* nedostatočnú ochranu základných ľudských práv (zneužívanie policajných právomocí, justičného a väzenského systému,...)
* ohrozovanie životného prostredia (neevidované skládky nebezpečného odpadu, nedostatočná bezpečnosť jadrových elektrární,...)

Watchdogové organizácie mnohokrát využívajú postupy investigatívnej žurnalistiky. Charakterom práce sa im podobajú organizácie na ochranu práv spotrebiteľov, ktoré sa však medzi watchdogové organizácie nezvyknú zaraďovať.

Najznámejšími watchdogovými organizáciami pôsobiacimi na Slovensku sú: Aliancia Fair-play, Transparency International Slovakia, Memo 98, Amnesty International, Greenpeace.

Kategória:Demokracia
Kategória:Spoločnosť
Kategória:Právo
Kategória:Politika
Kategória:Inštitúcie
Kategória:Politológia
Kategória:Občianska spoločnosť
112 (televízna relácia)

***112*** je dokumentárna relácia, ktorá bola vysielaná na TV Markíza. Relácia zachytáva akčné, niekedy aj tragické zábery priamo zo záchranárskych či policajných akcií. Komentáre k jednotlivým epizódam načítali Marián Miezga, Tomáš Maštalír a Marek Majeský.

Priemerná sledovanosť tejto relácie bola okolo 335 tisíc divákov. Reprízy sa vysielali na Markíze KRIMI. 

## Referencie

## Externé odkazy

* 
* 
* 

Kategória:Televízne relácie TV Markíza
Istota (rozlišovacia stránka)

**Istota** môže byť:

*filozofická kategória, pozri istota
*sebaistota
*slovenská zdravotná poisťovňa, pozri Sideria - Istota združená zdravotná poisťovňa
*hotel v Pezinku, pozri Istota (hotel)
*báseň Maše Haľamovej, pozri Istota (báseň)
*bývalé kino v Bratislave, pozri Kino Istota
*zahratie v snookeri tak, aby sa súper nemohol dostať do nábehu

## Pozri aj
*Istota spásy
Balfourova deklarácia

[thumb|[Arthur James Balfour]]
**Balfourova deklarácia** (1917) bol neoficiálny otvorený list, ktorý poslal 2. novembra 1917 britský minister zahraničných vecí Lord Arthur James Balfour v mene jeho vlády Lordovi Rothschildovi, ako neoficiálnemu židovskému predstaviteľovi. Tento list je klasifikovaný ako formálne politické stanovisko britskej vlády k vzniku *národnej domoviny pre židovský ľud na území [[Palestína|Palestíny]]*. Deklarácia nebola prejednávaná v poslaneckej snemovni, ale vojnovým kabinetom na Downing Street 10. Zástupcovia sionistického hnutia toto považovali za prvý krok na vytvorenie židovského štátu v Palestíne.

## Slovenské znenie deklarácie

## Originál
thumb

## Referencie


Kategória:Dejiny Izraela
Proprietárny formát

**Proprietárny formát** je súborový formát, ktorý je krytý patentom alebo copyrightom. Takéto obmedzenia sú pokusom zabrániť spätnému inžinierstvu, aj keď spätné inžinierstvo súborových formátov pre ciele interoperability je považované za legálne, hlavne tými, čo ho praktizujú. To, či to legálne je, alebo nie, závisí od krajiny a jej vlastných zákonov, okrem iného tiež aj podľa softvérových patentov.

Protikladom proprietárneho formátu je otvorený formát, ktorý nedáva koncovým užívateľom žiadne obmedzenia, a je tiež často dobre čitateľný.

## Súkromie, vlastníctvo, risk a sloboda
Jeden zo stálych problémov obklopujúcich používanie proprietárnych formátov je existencia vlastníctva. Ak je informácia uložená tak, že používateľov poskytovateľ softvéru sa snaží udržať tajomstvo, užívateľ síce môže vlastniť informáciu, ale nemá žiadnu možnosť ako ju získať používaním ich softvéru. Ak užívateľ nemá možnosť informáciu získať, ale výrobca ju má – prakticky má kontrolu nad užívateľovou informáciou. Fakt, že užívateľ je závislý od kúska softvéru, aby získal informáciu v jeho/jej proprietárnom formáte, dáva takmer garantované zisky pre budúce vydania softvéru.

Problém risku je v tom, že to, ako presne proprietárny formát pracuje, nie je verejne známe. Ak softvérová firma vlastniaca práva na určitý formát prestane vyrábať softvér, ktorý ho dokáže prečítať, tak potom užívateľ, ktorý tento formát používal v minulosti, môže stratiť všetky informácie, ktoré v týchto súboroch mal, aj keď toto sa deje nie často, keďže formáty bývajú „spätne inžinierované“ a výsledok býva zverejňovaný. Takéto situácie sú pomerne bežné, obzvlášť pre zastarané verzie softvéru.

## Popredné proprietárne formáty
* DWG — AutoCad kreslenie
* MP3 — MPEG Audio Layer 3
* OOXML — Office Open XML, formát súboru používaný Microsoft Office Suite 2007
* PSD — Adobe Photoshop's native image format

## Popredné otvorené formáty
* DOC — Microsoft Word Dokument (skôr proprietárny) 
* HTML — štandardný značkovací jazyk používaný na webe
* PNG — rastrový grafický obrázkový formát bežný na webe
* ODF — OASIS XML specifications for text (odt), spreadsheet (ods), drawing (odg) and presentations (odp), používané v OpenOffice
* SVG — vektorová grafika používajúca XML
* XCF — natívny obrázkový formát používaný GIMP-om
* Ogg — kontainer formát pre Vorbis (audio), Theora (video), Speex (reč), FLAC (audio), z ktorých sú všetky tiež otvorené dátové formáty

## Referencie


Kategória:Softvér
Oviedo

**Oviedo** (v astúrčine *Uviéu*) je mesto v severnom Španielsku, hlavné mesto autonómneho spoločenstva Astúria. Mesto bolo založené v roku 761.

Oviedo leží v údolí riek Nalón a Nora, pod dominantou hory Monte Naranco. Vzdialenosť od Atlantiku je asi .

## Dejiny
Mesto Oviedo vzniklo na pahorku, ktorý Rimania nazývali Ovetao. Jeho zakladateľom bol astúrsky kráľ Fruela, syn Alfonsa I. Astúrskeho (zať a následník kráľa Fruela I. Astúrskeho), ktorý panoval v rokoch 757 až 768.

Neďaleko starej rímskej *civitas* Lucus Asturum sa v roku 761 presbyteriánsky mních Máximo a jeho synovec Fromestano rozhodli založiť kláštor na okraji rímskej cesty, ktorá spájala mestá León, Pajares a Lugo de Llanera.Rovnako tu zriadili pustovňu na počesť martýra svätého Vincenta. O niečo neskôr sa asi dvadsať mníchov spojilo v kolonizátorskom pláne, premeniac miesto kláštora tak a ako to vyplývalo zo zakladateľskej listiny podpísanej 25. decembra v roku 781 prvým opátom Fromestanom. Následne ho vzal pod svoju ochranu kráľ Fruela I, ktorý toto miesto vybral za sídlo svojej ženy Munie a tu sa im narodil syn Alfonso II., známy ako *el Casto*.

Neskôr syn Fruelu, Alfonso II. Astúrsky presťahoval hlavné mesto Astúrskeho kráľovstva do tohto miesta a zmenil Oviedo v sídlo biskupa. Taktiež ho ohradil a financoval stavbu palácov, kostolov a iných budov, ako akvadukt (z ktorého dnes zostávajú už len tri stĺpy).

Počas jeho vlády bola v Compostela objavená hrobka pripisovaná apoštolovi Jakubovi (v roku 812), a tento kráľ bol prvým, ktorý navštívil túto hrobku cestou z Ovieda, čím sa Alfonso II. stal prvým pútnikom do Santiago de Compostela a tým bola zahájená prvá cesta pútnikov, ako sa môžeme dočítať v dokumente Alfonsa II. s dátumom 4. september 829.

## Osobnosti mesta
* Letizia Španielska (* 1972), španielska kráľovná
* Samuel Sánchez (* 1978), cestný cyklista, víťaz LOH 2008
* Fernando Alonso (* 1981), španielsky pilot a dvojnásobný svetový šampión F1
 
## Partnerské mestá
*  Bochum, Nemecko, 1980
*  Buenos Aires, Argentína, 1983
*  Clermont-Ferrand, Francúzsko, 1988
*  Santa Clara, Kuba, 1995
*  Santiago de Compostela, Španielsko, 1993
*  Tampa, Florida, USA, 1991
*  Valparaíso, Čile, 1973
*  Veracruz, Mexiko, 1983

## Iné projekty


Kategória:Mestá v Španielsku
Kategória:Bývalé hlavné mestá
Razilka smradľavá

**Razilka smradľavá** (*Aposeris foetida*) je rastlina z čeľade astrovité (*Asteraceae*). Podobá sa na bežnú púpavu, ale celá rastlina obsahuje páchnucu mliečnu šťavu, podľa ktorej dostala rastlina pomenovanie.

## Iné projekty
 

Kategória:Astrovité
Kategória:Monotypické rody rastlín
Kostihoj hľuznatý

**Kostihoj hľuznatý** (lat. *Symphytum tuberosum*) je druh rastliny z čelade *borakovitých* (lat. Boraginaceae).

## Popis
Je to trvalka vysoká 0,20 až 0,40 m. Má hľuznatý podzemok z ktorého vyrastá jednoduchá stonka. Listy sú elipsovito kopijovité. V strapcoch vyrastajú s rúrkovito lievikovitú korunu žltkastobiele kvety. Kvitne od apríla do júna.

## Galéria

Symphytum tuberosum pe Dura.JPG
Symphytum tuberosum Eglinton.JPG


## Iné projekty
 

Kategória:Borákovité
Kategória:Liečivé rastliny
Kategória:Flóra na Slovensku
Ostrica sedmohradská

**Ostrica sedmohradská** (*Carex transsilvanica*, syn. *Carex depressa* subsp. *transsilvanica*) je rastlina z čeľade šachorovité (*Cyperaceae*). Je uvedená v Červenom zozname ohrozených rastlín Slovenska ako zraniteľný druh.

Kategória:Šachorovité
Kategória:Zraniteľné druhy
Telekia ozdobná

**Telekia ozdobná** (*Telekia speciosa*) je rastlina z čeľade astrovité (*Asteraceae*).

## Synonymá
* *Buphthalmum speciosum*
* *Buphthalmum cordifolium*
* *Telekia cordifolia*

## Iné projekty
 

Kategória:Astrovaté
Kategória:Invázne rastliny
Blue Cheer

náhľad|Blue Cheer (1968)
**Blue Cheer** bolo americké rockové trio založené v roku 1967 v San Franciscu. Trio bolo jednou z prvých formácií, ktoré spojili psychedelický rock s bluesom a hard rockom. Sú označovaní za jednu z prvých heavy metalových skupín.

Pôvodnými členmi skupiny boli Dickie Peterson (basová gitara a spev), Leigh Stephens (gitara) a Paul Whaley (bicie).

## O skupine

Blue Cheer sa vyznačovali vysokou hlasitosťou či hlučnosťou hrania, ktoré boli v ich podaní rovnocennou súčasťou hudobného prejavu. Počas nahrávania druhého albumu *[[Outsideinside]]* v roku 1968, museli opustiť nahrávacie štúdio, keďže miestnosť, kde nahrávali, vraj svojou kapacitou nepostačovala ich neuveriteľnému zvuku. Nahrávka nakoniec unikátne vznikla na voľnom priestranstve.

Ich coververziu hitu Eddieho Cochrana „Summertime Blues“ z roku 1968 považujú mnohí odborníci a priaznivci heavy metalu za prvú ozajstnú heavy-metalovú pieseň. 

## Zaujímavosť
V roku 2004 gitarový časopis Guitar World zostavil poradie 100 najhorších riffov a sól všetkých čias. V prvej desiatke rebríčka sa coververzia „Summertime Blues“ umiestnila na druhom mieste za „víťazom“, C. C. DeVille, gitaristom skupiny Poison.
  
## Diskografia
*1968 - *[[Vincebus Eruptum]]*
*1968 - *[[Outsideinside]]*
*1969 - *[[New! Improved! Blue Cheer]]*
*1969 - *[[Blue Cheer (album)| Blue Cheer]]*
*1970 - *[[The Original Human Being]]*
*1971 - *[[Oh! Pleasant Hope]]*
*1984 - *[[The Beast Is...Back]]*
*1989 - *[[Blitzkrieg Over Nuremberg]]*
*1990 - *[[Highlights & Low Lives]]*
*1991 - *[[Dining With the Sharks]]*
*2003 - *[[Live in Japan (Blue Cheer)|Live in Japan]]*
*2005 - **
*2007 - *[[What Doesn't Kill You...]]*

## Referencie


## Externé odkazy
* Oficiálna stránka

Kategória:Heavymetalové hudobné skupiny
Kategória:Hudobné skupiny USA
Hudobné skupiny ukončené v roku 2009
Tiberius Coruncanius

**Tiberius Coruncanius** († 241 pred Kr.) bol rímsky politik a vojenský veliteľ počas vojny s kráľom Pyrrhom. Ako prvý plebejec dosiahol úrad najvyššieho kňaza (*[[Pontifex Maximus]]*). Preslávil sa ako právnik a učiteľ práva.

## Životopis
Coruncianius údajne pochádzal z Tuscula. Roku 280 pred Kr. bol zvolený spolu s Publiom Valeriom Laevinom za konzula a viedol rímsky útok proti etruským mestám v Etrúrii. Po porážke Laeviniových légii kráľom Pyrrhom v bitke pri Herakleie bol Coruncanius odvolaný do Ríma, aby ho bránil pred možným útokom epirského kráľa.

V roku 254 alebo 253 pred Kr. bol Coruncianius zvolený za pontifika (tento úrad bol doživotný, teda v ňom zotrval až do roku 241 pred Kr.). V tejto funkcii mal na starosti mnohé právne procedúry, ako uzatváranie sobášov, adopciu a vykonávanie závetov, s čím súvisela jeho právnická kariéra.

## Kariéra právnika
Coruncianius bol údajne prvý Riman, ktorý sa právnej činnosti nevenoval len z titulu svojho kňazského úradu, ale aj ako verejný činiteľ. Umožňoval tak svojim žiakom ako širokej verejnosti, aby sa zúčastňovali na jeho právnych jednaniach, uskutočňovaných pravdepodobne na verejnom priestranstve pred Kolégiom pontifikov (*Collegium Pontificum*). Ako prvý zaviedol v Ríme kategóriu osôb, ktoré boli zbehlé v práve a slúžili ako právni poradcovia pre verejnosť (*iurisprudentes*). Po jeho smrti bolo právne poradenstvo podchytené aj predpismi a k jeho potrebe začali byť vydávané právne príručky. Sám žiadne dielo nenapísal.

Pre Rimanov bol Coruncianius prvý skutočný učiteľ práva. Do histórie vstúpil svojimi rozsiahlymi znalosťami a veľkou výrečnosťou.

## Literatúra
* 

Kategória:Úmrtia v 3. storočí pred Kr.
Kategória:Právnici starovekého Ríma
Kategória:Rímski konzuli
Austrálsky teriér

**Austrálsky teriér** je plemeno psa uznané v FCI v skupine 3 pod číslom 8. 

## História
Pri šľachtení tohto nízkonohého teriéra boli zrejme použité plemená iných teriérov ako sú kern teriér, dandie dimmot teriér, írsky teriér, manchesterský teriér, jorkšírsky teriér a skye teriér. Plemeno bolo relatívne ustálené už okolo roku 1870, pričom prvýkrát ich bolo možné vidieť na výstave v rokoch 1872 až 1876. V roku 1885 bolo toto plemeno vystavované v Melbourne pod názvom Australian Rough Terrier. Prvý štandard vypracovali chovatelia v roku 1896. Plemeno bolo uznané najprv v Anglickom Kennel Clube začiatkom 20. storočia. 

## Vzhľad
Austrálsky teriér je nízky, kompaktný pes s dlhou hlavou a plochou lebkou. Hustá, drsná srsť ho chráni pred prudkými zmenami teplôt austrálskej buše. Husté obočie chráni oči pred slnkom a v minulosti ho vraj chránilo tiež pri boji s hadmi. Netrimovaná srsť vytvára okolo krku výrazný límec, rozširuje sa na predhrudie. Srsť je modrá, oceľovo modrá alebo tmavošedomodrá s pálením na tvári, ušiach, spodnej časti tela, na labkách a pod nasadením chvosta. Srsť môže byť tiež piesková alebo červená bez tmavých odtieňov, pričom chochol môže byť svetlejší. Prípustné je aj iné sfarbenie, ale bez bielych odznakov. 

Na hlave má chocholček. Aussie má silné čeluste rovnakej dĺžky ako hlava. Skus je nožnicovitý. Nos je primerane veľký a čierny. Oválne tmavohnedé oči majú inteligentný výraz. Malé, špicaté uši nosí vztýčené. Hrudné končatiny sú rovnobežné a rovné. Telo je oproti výške psa dlhé, s rovnou chrbtovou líniou. Panvové končatiny sú pri pohľade zozadu tiež rovnobežné. Chvost je vysoko nasadený, nesmie byť nosený nad chrbtovou líniou. V minulosti sa kupíroval, čo je dnes vo väčšine krajín zakázané. 

## Temperament
Austrálsky teriér má všetky žiadúce vlastnosti teriérov. Je priateľský, spoločenský, inteligentný, húževnatý, vytrvalý a rýchly. Používal sa najmä na hubenie potkanov, králikov a tiež jedovatých hadov, na ktorých lov používal zvláštnu techniku: robil na hada výpady a napokon naňho zaútočil zo zadu a zakusol ho za krk. 

## Starostlivosť
Okrem bežnej starostlivosti o čistotu psa je treba srsť austrálskeho teriéra trimovať približne raz za tri mesiace. Minimálne raz týždenne je vhodné srsť prečesať. 

## Výchova
Vzhľadom na to, že ide o sebavedomého teriéra, vyžaduje sa dôsledná výchova. Pri správnom vedení sa austrálsky teriér učí rýchlo. Keďže ide o pôvodne loveckého psa, treba ho od mladosti socializovať s rôznymi druhmi domácich zvierat. Austrálsky teriér je komunikatívne plemeno a často šteká. Preto je potrebné onaučiť ho od zbytočného štekania. 

## Využitie
V Európe nie je austrálsky teriér veľmi rozšíreným plemenom. Najviac zastúpený je v anglicky hovoriacich krajinách, niekoľko jedincov však žije aj v Česku a na Slovensku. Je to aktívny pes, ktorý vyžaduje zamestnanie a preto je vhodný aj na rôzne kynologické športy.

## Referencie


## Iné projekty
 

Kategória:Teriéry
Kategória:Plemená psov z Austrálie
Marcus Antistius Labeo

**Marcus Antistius Labeo** (zomrel okolo roku 10 po Kr.) bol rímsky právnik a autor právnickej literatúry.

Narodil sa ako syn iného popredného právnika, Pacuvia Antistia Labeona, ktorý bol ako presvedčený republikán zabitý počas občianskej vojny v bitke pri Filipách (42 pred Kr.). Labeo patril k plebejskému stavu, napriek tomu sa dal na verejnú kariéru a čoskoro dosiahol úrad prétora. Jeho otvorená antipatia voči novému cisárskemu režimu a neomalený spôsob, ktorým svoje sympatie dával z času na čas najavo v senáte znamenali vážnu prekážku v jeho politickej dráhe. Cisár Augustus dal nakoniec prednosť vo výbere konzula Labeonovmu veľkému rivalovi, Ateiovi Capitonovi, oddanému prívržencovi režimu. Keď bola táto istá funkcia ponúknutá nasledujúci rok aj Labeonovi, odmietol ju.

Po sklamaní, ktoré mu priniesla verejná činnosť, sa utiahol do súkromia a venoval sa naplno už len právnej vede. Jeho učiteľom bol slávny právnik Trebatius Testa, sám žiak veľkého Marca Tullia Cicerona. K znalosti práva Labeo pridal ďalšie odbory: dialektiku, filológiu a znalosť starožitností, ktorými by rozšíril výklad a aplikáciu práva.
Labeo sa stal bibliou právnikov nasledujúcich období. Jeho výroky sa opakovane vyskytujú u Gaia, Ulpiana a Iulia Paula. Mnohé dokonca prežili až do dôb zákonníka cisára Justiniána (*[[Codex Iustinianus]]*). Labeo je považovaný za zakladateľa Proculovej školy práva (jeho rival Capito založil zasa Sabinskú školu práva), aj keď nie je presne zrejmé, v čom sa dve strany od seba odlišovali.

## Dielo
Najdôležitejšie Labeonovo dielo, *Libri posteriores* (t. j. knihy vydané po Labeonovej smrti), obsahujú systematický výklad zvykového práva. Dielo *Libri ad Edictum* (Knihy k ediktom) podávajú komentár k ediktom vydávaným prétormi a edilmi. Osem kníh *Probabilium* (Dokázateľná látka) je zbierkou axiomatických právnych výrokov.

## Referencie

## Literatúra
* 

Kategória:Narodenia v 1. storočí pred Kr.
Kategória:Úmrtia v 1. storočí
Kategória:Právnici starovekého Ríma
Zoznam znakov republík Sovietskeho zväzu

**Znaky [[Zoznam republík Sovietskeho zväzu|zväzových republík]]** takisto ako znak Zväzu sovietskych socialistických republík obsahujú kosák a kladivo a červenú hviezdu ktorá symbolizuje komunizmus, tak ako aj vychádzajúce slnko (aj keď v Lotyšskej SSR, kde sa Baltské more nachádza na západe krajiny sa interpretovalo ako zapadajúce slnko), obklopený kotúčom pšenice. Motto ZSSR *[[Proletári všetkých krajín, spojte sa!]]*, bolo na každom znaku v jazyku republiky a v ruskom. Pridané boli okrem toho do znakov jednotlivých republík aj charakteristické motívy, reliéfy, charakteristiky krajiny (kopce, vrchy...), prípadne iné (ekonomika, kultúra a pod).

V tabuľke sú uvedené znaky republík v roku 1987, rok predtým, než jednotlivé republiky začali postupne meniť svoje štátne symboly na súčasné, čo súviselo s rozpadom ZSSR, ktorý bol zavŕšený v roku 1991. Na pravej strane je znak republiky tak, ako ho používajú v súčasnosti. Ako vidieť viaceré ázijské republiky používajú podobné znaky ako za éry ZSSR. Viaceré európske republiky sa vrátili k historickým znakom. Bielorusko používalo tradičnú Pahoniu (znak Litovského veľkovojvodstva) v rokoch 1991 až 1995, kedy sa vrátili k preštylizovanému znaku z éry bývalého Sovietskeho zväzu. Odštiepenecká Podnesterská moldavská republika (Podnestersko), medzinárodne považovaná za časť Moldavska, používa znak Moldavskej SSR (pozri znak Podnesterska).

## Pozri aj
* Symboly ZSSR

## Iné projekty

## Zdroj
* 

Kategória:Štátne znaky
Kategória:Sovietsky zväz
Úbytok ľadu v Arktíde

thumb|right|Rozloha arktického ľadu v rokoch 2005 až 2007 a priemer v rokoch 1979-2000

Pod **úbytkom ľadu na Arktíde** rozumieme v posledných rokoch zaznamenané zmenšovanie objemu ľadu v Severnom ľadovom oceáne a pozorované roztápanie Grónskeho ľadovca. Počítačové modely ukazujú, že úbytok ľadu na Arktíde bude pokračovať aj v budúcnosti, zatiaľ však nie je isté kedy bude Severný ľadový oceán v lete úplne bez ľadu. Bežne akceptované je rozmedzie rokov 2040 až 2100, ale podľa niektorých štúdií z roku 2008 mohlo nastať už toho leta. Severný ľadový oceán bol úplne bez ľadu naposledy pred viac ako 700 tisíc rokmi. Predmetom štúdia sú možné príčiny a dôsledky ako napríklad nezvyčajné smerovanie vetra, zvyšovanie teploty v Arktíde alebo zmeny morských prúdov.

Podľa IPCC bolo otepľovanie na Arktíde oveľa výraznejšie, ako v iných častiach sveta. Zmenšovanie ľadovej prikrývky má za následok, že do vesmíru sa odrazí menej slnečného svetla, čím sa opäť zvyšuje teplota a urýchľuje sa roztápanie ľadu. 

Grónsky ľadovec viaže také množstvo vody, ktoré by zdvihlo hladinu svetového oceánu o 7 metrov. Podľa počítačových modelov by v 21. storočí mohla hladina stúpnuť o 5 cm len vďaka roztápaniu grónskeho ľadovca. Predpokladá sa, že do konca storočia sa Grónsko oteplí natoľko, že sa ľadovec za 1000 rokov úplne roztopí.

V lete roku 2007 bola ľadová pokrývka rekordne malá, ale v zime sa obnovila a na prelome rokov 2007/2008 bola blízko normálu. No merania ukázali, že celoročný (večný) ľad bol tenší, ako predchádzajúcu zimu.

## Referencie

Kategória:Arktída
Kategória:Ekologické katastrofy
Quintus Cornificius

**Quintus Cornificius** bol rímsky rečník a autor práce o rečníctve žijúci v 1. storočí pred Kr. V súčasnosti sa uvažuje o tom, že by mohol byť stotožnený s autorom anonymného diela *Rhetorica ad Herennium* (Rétorika pre Herennia). Za hlavný argument pre túto hypotézu sa pokladá viacero pasáží z Cornificiovho diela, ktoré cituje Quintilianus a ktoré sa zhodujú s textom Rétoriky.

## Referencie

## Literatúra
* 

Kategória:Spisovatelia starovekého Ríma
Kamikaze

**Kamikaze** môže byť:
*kamikadze
*meno dvoch tajfúnov, ktoré v 13. storočí zničili mongolskú inváznu flotilu, pozri Kamikaze (tajfún)
*trieda lodí:
**Kamikaze (trieda, 1905)
**Kamikaze (trieda, 1922)
*loď:
**Kamikaze (loď, 1905)
**Kamikaze (loď, 1922)
*značka energetického nápoja, pozri Kamikaze (energetický nápoj)
*Desiaty štúdiový album amerického repera Eminema, pozri Kamikaze (album)
Aemilius Macer

**Aemilius Macer** bol rímsky básnik žijúci v 1. storočí pred Kr. Napísal tri didaktické básnické skladby, jednu o vtákoch (*Ornithogonia*, O pôvode vtákov), jednu o hadoch (*Theriaca*, O zvieratách), ku ktorej ho inšpiroval grécky básnik Nikander z Kolofónu, a jednu o rastlinách (*De herbis*, O bylinách). Podľa Hieronyma zomrel roku 16 pred Kr. 

Rozsiahla hexametrická skladba *De viribus herbarum* (O účinku bylín), ktorá bola tradične pripisovaná Macrovi, je v skutočnosti stredoveká práca Oda Magdunensia, francúzskeho lekára.

Aemilius Macer býva zamieňaný s iným Macrom prezývaným Iliacus, ktorého uvádza Ovídiov katalóg básnikov. Tento Macer bol autorom epickej skladby týkajúcej sa udalostí, ktoré predchádzali Homérovej Iliade. Ovídius ho oslovuje v jednom zo svojich Listov od Pontu, ktoré boli napísané až po roku 13 po Kr., čo dosvedčuje, že tento Macer nemohol byť totožný s Aemiliom Macrom, v tej dobe dávno mŕtvym. 

## Literatúra
* 

Kategória:Básnici starovekého Ríma
Grattius

**Grattius** bol rímsky básnik žijúci v Augustovej dobe. Je autorom drobnej náučnej básne *Cynegetica* (O love), z ktorej sa dochovalo sotva 500 hexametrov. Pretože sa často zmieňuje o meste Falerii, býva považovaný za rodáka z tohoto miesta a označovaný niekedy aj ako **Grattius Faliscus**.

O Grattiovi sa v svojich Listoch od Pontu zmieňuje aj Ovídius.

## Referencie

## Literatúra
* 

Kategória:Básnici starovekého Ríma
Gaius Rabirius (básnik)

**Gaius Rabirius** bol rímsky básnik žijúci na prelome letopočtov. Zmieňujú sa o ňom Velleius Paterculus, Ovídius a Quintilianus. Býva pokladaný za autora epickej básnickej skladby o bitke pri Actiu, z ktorej sa jeden zlomok obsahujúci 67 hexametrov našiel na papyruse v Herculaneu. 

## Literatúra
* 

Kategória:Básnici starovekého Ríma
Cornelius Severus

**Cornelius Severus** bol rímsky básnik žijúci v Augustovom období, autor historických epických skladieb. Quintilianus sa zmieňuje o jeho historickom epose *Bellum Siculum* (Sicílska vojna), Ovídiuso rozsiahlej skladbe, ktorá by mala pojednávať o rímskych kráľoch. Mohlo ísť o dve časti z jediného diela *Res Romanae* (Rímske dejiny), ktoré bolo unikátnym spojením básnictva a historiografie. 

Z celého Severovho diela sa dochoval iba zlomok pojednávajúci o smrti Marca Tullia Cicerona, ktorý zaznamenal Seneca.

## Literatúra
* 

Kategória:Básnici starovekého Ríma
Živnostenský úrad

**Živnostenský úrad** je:
* jednak termín (písaný na začiatku s  malým ž), ktorým živnostenský zákon označuje úrad štátnej správy (v súčasnosti je to konkrétne "normálny" okresný úrad ako aj okresný úrad v sídle kraja) ako orgán vykonávajúci štátnu správu v oblasti živnostenského podnikania v oblastiach, kde ju nevykonáva Ministerstvo vnútra SR , a
* jednak názov (písaný na začiatku s veľkým Ž) odboru živnostenského podnikania v rámci niektorých okresných úradov.

Živnostenský úrad je predovšetkým to miesto, kde je potrebné vykonať ohlásenie živnosti, ak niekto hodlá prevádzkovať živnosť. Konkrétne živnostenský zákon uvádza: "Kto hodlá prevádzkovať živnosť, je povinný to ohlásiť živnostenskému úradu miestne príslušnému podľa sídla právnickej osoby alebo bydliska fyzickej osoby. Pre zahraničnú osobu je príslušným živnostenský úrad podľa adresy miesta činnosti podniku zahraničnej osoby alebo adresy miesta činnosti organizačnej zložky podniku zahraničnej osoby. Ak je na území Slovenskej republiky zriadených niekoľko organizačných zložiek podniku zahraničnej osoby, príslušnosť živnostenského úradu sa riadi podľa voľby zahraničnej osoby."  Živnostenský úrad po ohlásení následne vydá živnostenské oprávnenie. 

Okrem toho živnostenský úrad najmä vydáva rôzne potvrdenia a vykonáva úlohy jednotného kontaktného miesta. 

## Zdroje

Kategória:Obchodné právo
Kategória:Verejné právo
Znak Karelskej republiky

thumb|Národný znak Karélie.
**Znak Karelskej republiky**, časti Ruskej federácie má tvar neskorogotického štítu. Pozadie je tvorené národnou trikolórou a zároveň vlajkou Karélie, zvrchu nadol červenou, modrou a zelenou. V popredí je profil vztýčeného čierneho medveďa. Zlatý rám štítu pochádza zo štylizovaného obrázku jedle vľavo a sosny vpravo.  Vo vrchnej časti v strede je osemramenná zlatá hviezda.

Znak navrhol Ju. S. Nivin.

## Pozri aj
* Znak Karelsko-Fínskej SSR

## Zdroje
* Ústava Karelskej republiky, §13.
* Oficiálna stránka republiky
*

Kategória:Rusko
Vladimir Vladimirovič Vasiutin

**Vladimir Vladimirovič Vasiutin** (; ; * 8. marec 1952, Charkov – † 19. júl 2002, Moskva) bol sovietsky kozmonaut zo Saľutu 7 a Sojuzu T-14.

## Život
### Mladosť a výcvik
Mal ukrajinský pôvod. Po ukončení základnej školy začal študovať na Charkovskom vyššom leteckom učilišti. Tam sa naučil lietať a neskôr sa sám stal učiteľom lietania nováčikov. V roku 1976 bol prijatý do tímu kozmonautov. Bol členom štyroch rezervných posádok, na piaty pokus sa už do vesmíru dostal.

### Lety do vesmíru
Do vesmíru sa dostal iba raz, na palube Sojuzu T-14 ako jeho veliteľ na jeseň roku 1985. Stal sa 182 kozmonautom Zeme. Na Sojuze, ktorý odštartoval z kozmodrómu Bajkonur, spolu s ním leteli  Georgij Grečko a Alexandr Volkov. Pripojili sa k orbitálnej stanici Saľut 7, kde sa stali jeho piatou základnou posádkou. V polovici novembra však vážne ochorel (bolesti brucha) a tak sa posádka musela predčasne vrátiť na Zem. Pplk. Vasiutin ihneď putoval do nemocnice v Moskve a skoro sa uzdravil. Mal za sebou 64 dní vo vesmíre. 

* Sojuz T-14 , Saľut 7 (17. september 1985 – 21. november 1985)   

### Po lete
Ako všetci kozmonauti hneď po prílete a uzdravení obdržal v Kremli sovietske vyznamenanie. Zo zdravotných dôvodov od oddielu vo februári 1986 odišiel. Zamestnaný bol potom vo VVA (Vojenno-Vozdušnaja Akademia A. Gagarina). Zomrel v päťdesiatich rokoch na rakovinu.

## Zdroje
### Literatúra
* 

## Externé odkazy
* Biografia v Malej encyklopédii kozmonautiky 
* Biografia na stránkach Space40  

Kategória:Narodenia v 1952
Kategória:Úmrtia v 2002
Kategória:Sovietski kozmonauti
Kategória:Sovietski letci
Kategória:Nositelia Radu Lenina
Kategória:Ruské osobnosti ukrajinského pôvodu
Fréza

right|150px|thumb|Nástrčná, valcová, pravobežná, celistvá, hrubozubá valcovo-čelná fréza.
**Fréza** je viacklinový nástroj s presne definovanou geometriou. Používa sa pri frézovaní. 

## Rozdelenie
* *Podľa plochy na ktorej leží rezná hrana:* valcové, kužeľové, čelné, tvarové.
* *Podľa druhu zubov:* frézované zuby, podsústružené zuby.
* *Podľa počtu zubov vzhľadom na priemer frézy:* jemnozubé, polohrubozubé, hrubozubé.
* *Podľa tvaru reznej hrany:* priamozubé, skrutkovicové, so striedavým sklonom.
* *Podľa spôsobu upevnenia:* stopkové, nástrčné.
* *Podľa smeru zubov:* pravobežné, ľavobežné.
* *Podľa počtu dielov frézy:* celistvé, skladané, delené.
* *Podľa druhu reznej hrany:* celistvé, s pevnou hranou z rezného materiálu, s vymeniteľnou reznou hranou.

## História fréz

Prvé použiteľné frézy pochádzajú z konca 18. storočia. Spočiatku slúžili na výrobu skrutkových matiek no neskôr našli rôzne uplatnenie, najmä v zámočníctve. Prvé frézy mali kotúčový tvar a rezné hrany boli podobné do vtedajších pilníkov
.

Frézy sa začali viac využívať až po svetovej výstave v Paríži z roku 1867. Rezné hrany prvých fréz tvorili plytké zárezy umiestnené husto pri sebe. Zárezy sa časom zmenili na zuby pri ktorých sa už dajú rozoznať uhly rezu, rezného klina a čela. Počet zubov sa zmenšoval a zväčšoval sa ich vzájomný rozostup.

## Referencie

Kategória:Frézovanie
Kategória:Nástrojárstvo
Seizmometer

thumb|250px|Moderný seizmometer.
**Seizmometer** je prístroj na meranie a zaznamenávanie (vtedy hovoríme o **seizmografe**) pohybov zeme v určitej oblasti a určitom časovom úseku, spôsobených seizmickými vlnami. Záznam takéhoto merania sa nazýva seizmogram. Analýza seizmogramov je primárnym zdrojom k poznaniu vnútra Zeme.

## Pozri aj
* Seizmogram

## Iné projekty
.

Kategória:Seizmológia
Kategória:Meracie prístroje
Kozma a Damián

thumb|Kozma a Damián
Svätí **Kozma a Damián** boli bratia (udajne dvojčatá) žijúci v 3. storočí, ktorí zomreli mučeníckou smrťou. Pochádzali z Arábie a pôsobili ako nezištní lekári v Sýrii. Boli popravení okolo roku 305.

## Uctievanie
Ich sviatok sa v gréckokatolíckej a pravoslávnej cirkvi svätí 1. novembra a tiež 1. júla. V rímskokatolíckej cirkvi si ich podľa Rímskeho martyrológia uctievajú 26. septembra.

Sú patrónmi lekárov, chirurgov a niektorých ďalších profesií.

## Referencie


## Literatúra
* "Kozma a Damián, nezištní lekári a divotvorcovia : 1. november, 1. júl." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 60-62. ISBN 80-967341-1-3
* "Dňa 1. júla : Svätí čudotvorci a bezsrebrennici Kozma a Damián." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 377. ISBN 80-7165-381-0

## Iné projekty

## Pozri aj
* Chrám svätých Kozmu a Damiána
* Kostol svätých Kozmu a Damiána

## Externé odkazy
* Opátstvo sv. Kozmy a Damiána v Ludaniciach
* Obnova kostola v Sedliackej Dubovej
* Gréckokatolícky chrám sv. Kozmy a Damiána v Prahe 

Kategória:Svätci
Kategória:Kresťanskí mučeníci
Kategória:Katolícki svätci majúci sviatok 26. septembra
Kaplnka svätých Kozmu a Damiána

**Kaplnka svätých Kozmu a Damiána** môže byť

* Kaplnka svätých Kozmu a Damiána (Bijacovce) (prvá polovica 13. storočia)
* Kaplnka svätých Kozmu a Damiána (Humenné) (1997)
Mikuláš Lovacký

PhDr. **Mikuláš Lovacký** (* 15. december 1942, Bardejov† 7. november 2024) bol slovenský maliar, grafik a reštaurátor, niekdajší riaditeľ Šarišského múzea v Bardejove.

V rokoch 1961 až 1966 študoval na Filozofickej fakulte Pavla Jozefa Šafárika v Prešove.

## Výstavy
* 1966 – Bardejov
* 1975 – Bardejov
* 1979 – Bardejov, Bardejovské Kúpele
* 1980 – Prešov, Bardejov
* 1982 – Krosno (Poľsko), Kežmarok, Sabinov
* 1984 – Varšava), Bardejov, Prešov
* 1986 – Košice
* 1987 – Trebišov
* 1988 – Maďarsko
* 1989 – Mezetur (Maďarsko), Prešov
* 1990 – Užhorod, Karlovy Vary
* 1993 – Michalovce
* 1999 – Trebišov
* 2002 – Gorlice (Poľsko)

## Referencie

## Externé odkazy
* Článok o Mikuláši Lovackém
* Životopis Mikuláša Lovackého  

Kategória:Slovenskí maliari
Kategória:Slovenskí grafici
Kategória:Absolventi Filozofickej fakulty Prešovskej univerzity v Prešove
Kategória:Osobnosti z Bardejova
Chrám svätých Kozmu a Damiána (Cigeľka)

**Chrám [[Kozma a Damián|svätých Kozmu a Damiána]]** je gréckokatolícky chrám v rusínskej obci Cigeľka (okres Bardejov), ktorý sa nachádza na západnej strane hlavnej cesty cez Cigeľku, približne v strede obce pri kultúrnom stredisku. Obklopuje ho cintorín.

## História
Chrám bol postavený v roku 1816 na mieste staršej drevenej stavby. Pri výstavbe boli najprv vybudované obvodové múry okolo dreveného chrámu, potom bola položená strecha a až potom veriaci rozobrali drevený chrám, v ktorom sa počas výstavby nerušene konali bohoslužby. Chrám bol vysvätený 17. novembra 1816 dekanom Jánom Závadským.

V chráme slúžil svoju primičnú svätú liturgiu neskorší prešovský biskup Pavol Peter Gojdič. Jeho narodenie v obci a primičnú omšu pripomína pamätná tabuľa osadená na múre kostola.

Až do roku 2004 išlo o farský chrám, aj keď v niektorých obdobiach nebol ustanovený farár a duchovnú správu vykonával administrátor *excurrendo* (napríklad v roku 2000 z Kurova). V roku 2004 bola farnosť v Cigeľke zrušená a obec sa stala filiákou farnosti v Kurove a od roku 2008 farnosti v Petrovej.

## Duchovní správcovia farnosti
* Ján Dudrovič (1781 až 1805)
* Peter Rojkovič (1807 až december 1812)
* Gervar Smoligovič (január 1813 až január 1829, ako farár od júna 1829)
* Ondrej Kovalický (február 1829 až marec 1842)
* Michal Smoligovič (jún 1842 až august 1873, ako farár od apríla 1843)
* Ján Čorňák (máj 1874 až september 1874, administrátor)
* Peter Karafanda (október 1874 až november 1887)
* Anton Kerekeš (január 1888 až 1890, najprv ako administrátor)
* Štefan Gojdič (august 1890 až 1929, najprv ako administrátor), otec biskupa-mučeníka Pavla Gojdiča
* Július Vislocký (1929 až 1947)
* Teodor Sedlák (1947 až 1950)
* Michal Čižmár (1968 až 1986)
* Michal Drahňovský (1968 až 1986, administrátor)


Church Sv.Kozma a Damian-Cigelka(Slovakia).jpg|Pohľad od západu
Chrám Cígeľka Slovakia.JPG|Pohľad od východu
Deska.jpg|Pamätná tabuľa na múre chrámu
Church Sv.Kozma a Danian-Altar,Cigelka(Slovakia).jpg|Ikonostas


## Referencie

## Externé odkazy
* Farnosti gréckokatolíckeho protopresbyterátu Bardejov 

Kategória:Cigeľka (obec)
Cigeľka
Cigeľka
Cigeľka
Kategória:Architektúra z 1816
Radoslav Baťo

**Radoslav Baťo** (* 1977) je slovenský novinár.

Ako novinár začínal v roku 1996 v denníku *[[Hospodárske noviny]]*, neskôr pôsobil v denníku *[[Pravda (slovenský denník)|Pravda]]*. Od roku 2001 do novembra 2009 pracoval v týždenníku *[[Trend (slovenské periodikum)|Trend]]*, od 1. apríla 2005 ako jeho šéfredaktor. Neskôr pracoval ako komentátor denníka SME.

Bývalú ministerku práce, sociálnych vecí a rodiny SR Vieru Tomanovú označil za mimozemšťanku, čo vyústilo do súdneho sporu.

Koncom mája 2014 novozvolený prezident Andrej Kiska predstavil svojich šiestich poradcov a hovorcu. Baťo bol jeden z tzv. „siedmich statočných“ (podľa Kisku).

## Referencie

## Externé odkazy
* Rado Baťo na Twitteri
* Rado Baťo: Som menej živelný – rozhovor v denníku Postoj (2010)

Kategória:Slovenskí novinári
Kategória:Šéfredaktori periodík na Slovensku
Kategória:Poradcovia prezidenta Slovenskej republiky
Kategória:SME
Gaal (rozlišovacia stránka)

**Gaal** môže byť:
* obec v Rakúsku v spolkovej krajine Štajersko, pozri Gaal
* priezvisko:
** Botond von Gaal (* 1961)
** Franziska Gaal (1901-1972)
** Kathrin Gaal (* 1976)
** Louis van Gaal (* 1951)

## Pozri aj
*Gaál
Sekvoja vždyzelená

**Sekvoja vždyzelená** (*Sequoia sempervirens*) je ihličnatý strom z čeľade cyprusovité (staršie z čeľade tisovcovité). Rastie na západnom pobreží USA. Dosahuje výšku do 115 m.

## Základné údaje
* Výška: 115 metrov, v Európe iba 50 metrov
* Kôra: červenohnedá
* Listy: vždyzelené šupinovité a ihlicovité
* Kvety: samičie zelené, samčie žlté
* Plody: malé, guľovité drevnaté šišky.

## Iné projekty

## Referencie

Kategória:Cyprusovité
Kategória:Tisovcovité
Kategória:Ihličnaté stromy
Kategória:Najmenej ohrozené druhy
Kategória:Monotypické rody rastlín
Kostol svätých Kozmu a Damiána

**Kostol svätých Kozmu a Damiána** môže byť:

* Kostol svätých Kozmu a Damiána (Betlanovce)
* Kostol svätých Kozmu a Damiána (Bratislava)
* Kostol svätých Kozmu a Damiána (Sedliacka Dubová)

## Pozri aj
* Chrám svätých Kozmu a Damiána

Kozma a Damián
Chrám svätých Kozmu a Damiána

**Chrám svätých Kozmu a Damiána** môže byť:

na Slovensku:

* gréckokatolícky chrám
** Chrám svätých Kozmu a Damiána (Cernina)
** Chrám svätých Kozmu a Damiána (Čičava)
** Chrám svätých Kozmu a Damiána (Cigeľka)
** Chrám svätých Kozmu a Damiána (Fulianka)
** Chrám svätých Kozmu a Damiána (Kolbovce)
** Chrám svätých Kozmu a Damiána (Lukov)
** Chrám svätých Kozmu a Damiána (Malý Lipník)
** Chrám svätých Kozmu a Damiána (Nižná Polianka)
** Chrám svätých Kozmu a Damiána (Okrúhle)
** Chrám svätých Kozmu a Damiána (Petkovce)
** Chrám svätých Kozmu a Damiána (Prituľany)
** Chrám svätých Kozmu a Damiána (Renčišov)
** Chrám svätých Kozmu a Damiána (Soboš)
** Chrám svätých Kozmu a Damiána (Staškovce)
** Chrám svätých Kozmu a Damiána (Vislanka)
** Chrám svätých Kozmu a Damiána (Vyšná Jedľová)
** Chrám svätých Kozmu a Damiána (Vyšný Komárnik)
** Chrám svätých Kozmu a Damiána (Vyšný Mirošov)
** Chrám svätých Kozmu a Damiána (Vyšný Tvarožec)

* pravoslávny chrám
** Chrám svätých Kozmu a Damiána (Kružlová)
** Chrám svätých Kozmu a Damiána (Vyšný Mirošov)

v Bulharsku
* pravoslávny chrám
** Chrám svätých Kozmu a Damiána (Belaštica)
** Chrám svätých Kozmu a Damiána (Kričim)

v Česku:
* Chrám svätých Kozmu a Damiána (Praha)

## Pozri aj
* Kostol svätých Kozmu a Damiána
Vladimir Alexejevič Soloviov

**Vladimír Alexejevič Soloviov** (; * 11. november 1946, Moskva) je bývalý ruský kozmonaut zo Sojuzov a orbitálnych staníc, neskorší riaditeľ Strediska letov.

## Život
### Mladosť a výcvik
Odmalička mal rád všetko okolo techniky. Po základnej a strednej škole sa dostal na vysokú technickú školu a po ukončení zamieril do Koroľovovej konštrukčnej kancelárie. Spolupracoval na príprave množstva kozmických letov, v riadiacom stredisku letov pôsobil ako odborník pre raketové motory. Potom v roku 1978 podpísal žiadosť o prijatie do tímu kozmonautov, podrobil sa výcviku, niekoľkokrát bol v záložnej posádke jednotlivých misií.    

### Lety do vesmíru
Po prvýkrát sa dostal do vesmíru vo februári 1984 na palube lode Sojuz T-10. Trojicu kozmonautov v zložení Leonid Kizim, Oleg Aťkov a palubný inžinier Vladimir Soloviov odštartovala z kozmodrómu Bajkonur a stala sa 3. základnou posádkou orbitálnej stanice Saľut 7. Strávili tam 236 dní, počas pobytu prijali množstvo nákladných lodí Progress a Sojuz s posádkami, absolvovali množstvo aj rekordne dlhých výstupov do voľného priestoru, na Zem sa vrátili s loďou Sojuz T-11.

Aj druhý pobyt vo vesmíre bol dlhodobý, tentokrát bol členom prvej stálej posádky na stanici Mir spoločne s Leonidom Kizimom. Aj tam prijali niekoľko zásobovacích lodí typu Progress. Ich misia bola ojedinelá tým, že od Miru odleteli k stanici Saľut 7 toho času bez posádky na svojej lodi Sojuz T-15 a na Saľute zostali pracovať celý mesiac ako jej posledná posádka pred zánikom. Odtiaľ zas preleteli aj s množstvom demontovaných prístrojov naspäť na Mir, odtiaľ po ďalšom mesiaci práce odleteli na Zem. Pristáli s kabínou na padákoch na území Kazašskej SSR. 
  
Celkovo strávil vo vesmíre 361 dní, je registrovaný ako 136 kozmonaut Zeme. 

* Sojuz T-10, Saľut 7 , Sojuz T-11 (8. február 1984 – 2. október 1984)
* Sojuz T-15, Mir, Saľut 7  (13. marec 1986 – 16. júl 1986)

### Po letoch
V roku 1997 bol riaditeľom Strediska pre riadenie kozmických letov v Koroľove blízko Moskvy. V roku 2005 vystupoval na verejnosti ako viceprezident spoločnosti RKK Energia a ruský šéf Medzinárodnej vesmírnej stanice. 

## Zdroje
### Literatúra
* 

## Externé odkazy
* Biografia v Malej encyklopédii kozmonautiky 
* Biografia na stránkach Space40  

Kategória:Narodenia v 1946
Kategória:Sovietski kozmonauti
Kategória:Ruskí kozmonauti
Kategória:Držitelia Radu Priateľstva
Sheep Haven

**Sheep Haven** alebo **Sheephaven** (angl. *Sheephaven Bay*, ír. *Cuan na gCaorach*) je záliv Atlantického oceánu na severnom pobreží Írska. Obmýva pobrežie grófstva Donegal.

Do pevniny sa zarezáva medzi polostrovmi Rosguill na východe a Horn Head na západe. Do Atlantického oceánu prechádza na spojnici mysov Horn Head a Rinnafaghla Point. Najväčšiu šírku dosahuje vo vstupnej časti - 7 km, smerom do vnútrozemia sa postupne zužuje, dlhý je približne 12 km. Pobrežie zálivu dosahuje značnú členitosť a v rámci zálivu sa vyčleňujú viaceré menšie zálivy a zátoky: Claddaghlahan Bay vo východnej, Clonmass Bay, Dunfanaghy Harbour na západnej a Badgers Bay, Big Bay, Parthanhall Bay na južnej strane zálivu. Pobrežie tiež lemujú viaceré piesočnaté pláže (Tra Beg, Tra More, Sand Eel Strand, The Campion Sands, Green Isle, Marble Hill Strand, Catherines Isle), marše a občasne zaplavované územia (Killahoey Strand, The Back Strand, Ards Strand, Doe Castle Strand).

Najvýznamnejšie rieky ústiace do zálivu sú: Lackagh, Duntally, Faymore, Derryart a krátka rieka vytekajúca z jazera New Lake, ktoré bolo v minulosti prirodzenou súčasťou zálivu. V zálive leží niekoľko malých ostrovov: Black Rock, Scoltadillisk, Binrobin, Little Isle, Red Isle, Juniper Isle, Cranberry Isle, Bishop's Isle, Green Isle a plošne najväčší Clonmass Isle. Na pobreží sa rozkladajú štyri obce: Dunfanaghy, Portnablahy, Downies a Marble Hill.

Medzi plytčinami The Black Strand na severozápade a Ards Strand na juhu vybieha do zálivu polostrov zakončený mysom Binnagorm Point, na ktorom sa rozprestiera chránený les Ards Forest Park.

Kategória:Zálivy v Írsku
Durban

**Durban** je jedno z najväčších miest v Južnej Afrike a najväčšie v provincii Kwa-Zulu Natal. V jazyku Zulu sa nazýva *eThekwini*. Durban má podľa sčítania ľudu z roku 2001 3&nbsp;090&nbsp;117 obyvateľov, z ktorých takmer 70 % tvoria černosi.
V 25. decembra 1497 na toto miesto priplával Vasco da Gama a dal mu meno *Rio De Natal* (Vianočná rieka). Potom, čo toto územie bolo venované Šákou britskému obchodníkovi Henry Fynnovi, vznikla tu v roku 1823 osada. Už ako mesto bolo v roku 1835 premenované na Durban na počesť správcu Kapskej kolónie, Benjamina d’Urbana. V meste tiež 20 rokov býval Mahátma Gándhí, ktorý tu pracoval ako právnik a po prvýkrát tu uplatnil taktiku pasívneho odporu. V roku 2001 sa tu konala Svetová konferencia proti rasizmu.

## Partnerské mestá
*  Oran, Alžírsko

## Iné projekty


Kategória:Mestá v Južnej Afrike
Kategória:Prístavné mestá v Južnej Afrike